Í dag fagnar Kvennaathvarfið 37 ára afmæli sínu . Það var úr að hafa afmælisdaginn sannkallaðan útgáfudag því í dag birtist á síðu Fréttablaðsins grein eftir starfandi framkvæmda - og fræðslustýru athvarfsins , Hildi Guðmundsdóttur . Greinin ber titilinn Vinnustaðir sem vettvangur í baráttunni gegn heimilisofbeldi og er framlag athvarfsin í 16 daga átaki gegn kynbundnu ofbeldi . Í dag var líka lokið við að talsetja teiknimyndina „ Tölum um ofbeldi “ á spænsku , en aðalmarkmið myndarinnar er að koma ákveðnum skilaboðum til barna og einnig að gera þann hóp barna sem býr við heimilisofbeldi sýnilegri í samfélaginu . Hér er slóðin á spænsku útgáfuna en við vonum að hún komi að góðum notum . Verið er að vinna í því að láta talsetja myndina á enn fleiri tungumál en hún er nú þegar aðgengileg hér á íslensku , ensku og norsku . Kvennaathvarfið fékk styrk frá Velferðarráðuneytinu til að gera könnun á upplifun og líðan kvenna sem eru þolendur heimilisofbeldis en einnig að kanna hvernig þolendurnir upplifa persónuleika ofbeldismannanna . Því verkefni lauk í desember 2018 en í framhaldinu var ákveðið að láta þýða verkefnið á ensku . Í dag lauk því verkefni formlega þegar ensk þýðing skýrslunnarvar gerð aðgengileg hér á vef athvarfsins . Íslenska útgáfan er líka aðgengileg hér .